§ 21 Volikogu komisjonide moodustamine  (1) Volikogu võib moodustada alatisi ja vajadusel ajutisi volikogu komisjone.  (2) Volikogu alatised komisjonid moodustatakse volikogu perioodiks valdkondade kaupa volikogu tegevuse kavandamiseks ja korraldamiseks, volikogule ja valitsusele arvamuse esitamiseks, samuti volikogu istungitel arutamisele tulevate küsimuste ning volikogu õigusaktide  eelnõude ettevalmistamiseks ja kooskõlastamiseks.  (3) Volikogu ajutine komisjon moodustatakse volikogu otsusega teatud probleemi, küsimuse või situatsiooni lahendamiseks.